SL Uradni list Evropske unije C 158/12

Objava vloge za spremembo na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

2010/C 158/09

Ta objava daje pravico do ugovora zoper vlogo za spremembo na podlagi člena 7 Uredbe Sveta (ES) št. 510/2006 (1). Izjavo o ugovoru mora Komisija prejeti v šestih mesecih po dnevu te objave.

VLOGA ZA SPREMEMBO

UREDBA SVETA (ES) št. 510/2006

Vloga za spremembo v skladu s členom 9

„WELSH BEEF“

ES št.: UK-ZGO-0105-0057-16.04.2007

ZGO ( X ) ZOP ( )

1. Spremenjena postavka v specifikaciji:

—  Ime proizvoda — Opis proizvoda —  Geografsko območje — Dokazilo o poreklu — Metoda pridobivanja — Povezava — Označevanje —  Nacionalne zahteve —  Drugo

2. Vrsta sprememb(-e):

— Sprememba enotnega dokumenta ali povzetka —  Sprememba specifikacije registrirane ZOP ali ZGO, za katero še nista bila objavljena enotni dokument ali povzetek —  Sprememba specifikacije, ki ne zahteva spremembe objavljenega enotnega dokumenta (člen 9(3) Uredbe (ES) št. 510/2006) —  Začasna sprememba specifikacije zaradi uvedbe obveznih sanitarnih ali fitosanitarnih ukrepov s strani javnih organov (člen 9(4) Uredbe (ES) št. 510/2006)

3. Sprememba(-e):

Hybu Cig Cymru – Meat Promotion Wales (HCC) je organizacija, ki deluje pod vodstvom industrije ter je odgovorna za razvoj, promocijo in trženje waleškega rdečega mesa. Na zahtevo waleške nacionalne skupščine (Welsh Assembly Government) je julija 2004 sprejela vlogo skrbnika ZGO „Welsh Beef“.

Organizacija HCC se je s predstavniki industrije posvetovala o ZGO „Welsh Beef“, da bi zbrala mnenja o ustreznosti sedanje ZGO, vključno z njenim pomenom, omejitvami in možnostmi v prihodnosti. Zbirala so se mnenja o načinu, kako kar najbolj povečati vrednost waleškega mesa in kako pri tem čim bolje uporabiti ZGO. Dogovorjeno je bilo, da mora ZGO kazati trenutno stanje v waleški industriji ter da se bosta s spremembami okrepila prihodnje spremljanje ZGO in nadzor nad ZGO.

Predlagane spremembe

3.1 Opis proizvoda:

Sprememba Obrazložitev Vstavi se: „govedo najboljše kakovosti (govedo, ki še ni kotilo)“. Zagotoviti, da je le govedo najboljše kakovosti upravičeno do ZGO „Welsh Beef“. Črta se angleška beseda „bred“ (vzrejeno). Zmanjšati nejasnosti glede pomena izraza „bred“ (vzrejeno). Vstavita se ciljno razvrščanje klavnih trupov in razred telesne zgradbe waleške govedine. Dodatno opredeliti proizvod z ZGO „Welsh Beef“ s poudarjanjem standardov, ki jih morajo izpolnjevati izdelki iz govedine. Vstavi se: „V preteklosti sta bili tradicionalni pasmi goveda v Walesu predvsem waleška črna pasma (Welsh Black) in Hereford. Ti sta danes še vedno temelj waleške govedoreje. Waleška govedina se pridobiva iz tradicionalnih waleških pasem in teh pasem, križanih med seboj ali z drugimi priznanimi pasmami.“ Poudariti, da se proizvod z ZGO „Welsh Beef“ pridobiva iz tradicionalnih waleških pasem. Vstavi se: „Govedo je zaklano in predelano v klavnicah/predelovalnih obratih, ki jih je organizacija HCC odobrila v skladu s shemo za preverjanje, da se zagotovi zaščita blagovne znamke ZGO ‚Welsh Beef‘ in njene neoporečnosti.“ Zagotoviti zaščito znamke ZGO „Welsh Beef“ in njene neoporečnosti z ustreznim nadzorom in spremljanjem.

3.2 Dokazilo o poreklu:

Sprememba Obrazložitev Vstavi se: „HCC je organizacija, ki deluje pod vodstvom industrije ter je odgovorna za razvoj, promocijo in trženje waleškega rdečega mesa.“ Organizacija HCC je na zahtevo waleške nacionalne skupščine (Welsh Assembly Government) sprejela vlogo skrbnika ZGO „Welsh Beef“. Vstavi se: „S shemo organizacije HCC za preverjanje se zagotavlja, da govedina z zaščitnim znakom ‚Welsh Beef‘ izpolnjuje specifikacije. Vse klavnice in predelovalni obrati, ki želijo uporabljati označbo ‚Welsh Beef‘, morajo nadzornemu organu, ki ga je imenovala organizacija HCC, na letni ravni dokazati, da govedina izpolnjuje specifikacije ZGO in da obrat deluje v skladu s smernicami za najboljšo prakso. Ta odobritev se izkaže s potrdilom, ki mora biti izobešeno na vidnem mestu v obratu. Organizacija HCC izvaja tudi naključne kontrole za preverjanje odobritve klavnic/predelovalnih obratov in uporabe dovoljenja za blagovno znamko ZGO ‚Welsh Beef‘. Merila sheme organizacije HCC za preverjanje se bodo nenehno razvijala.“ Organizacija HCC ima za zagotovitev, da se neoporečnost proizvoda z ZGO „Welsh Beef“ ohranja z ustreznim nadzorom in spremljanjem, pravico nadzorovati vse obrate, ki uporabljajo označbo. Vstavi se: „Na vseh stopnjah proizvodnega procesa se hranijo evidence za zagotavljanje sledljivosti proizvoda. V klavnicah se evidentirajo klavna številka, datum zakola, podrobnosti o razvrstitvi in teža ohlajenega trupa. Ti podatki se na oznaki priložijo trupu in jih HCC lahko preveri.“ Organizacija HCC bo v okviru spremljanja ZGO „Welsh Beef“ vsaj enkrat na leto preverila informacije na oznakah. Vstavi se: „Minimalne zahteve glede sledljivosti proizvoda so: govedo je ekstenzivno rejeno na pašnikih; veterinarske evidence v skladu z vladnimi zahtevami; sledljivost v skladu s priznanimi standardi shem za zagotavljanje sledljivosti na kmetijah ali enakovrednimi standardi; označba prevoza in zakola v skladu z vladnimi predpisi.“ Zagotoviti, da zahteve glede sledljivosti proizvodov z ZGO „Welsh Beef“ izpolnjujejo merila sheme organizacije HCC za preverjanje.

3.3 Metoda pridobivanja:

Sprememba Obrazložitev Vstavi se: „Govedo, ki še ni kotilo, se zakolje v starosti od 24 do 48 mesecev.“ Poudariti razpon starosti goveda, da izpolnjuje pogoje za podelitev ZGO „Welsh Beef“. Prej določeni razpon starosti je bil preveč omejujoč, zato starejše govedo ni izpolnjevalo pogojev za ZGO. Da se prepreči, da bi bilo staro govedo vključeno v specifikacijo, je bila ta razširjena tako, da vključuje samo govedo najboljše kakovosti (govedo, ki še ni kotilo). Vstavi se: „Meso mora biti pridobljeno iz goveda, ki se je skotilo in vzredilo v Walesu.“ Poudariti, da se proizvod z ZGO „Welsh Beef“ pridobiva iz goveda, ki se je skotilo in vzredilo v Walesu. Vstavi se: „Govedo je zaklano in predelano v klavnicah/predelovalnih obratih, ki jih je organizacija HCC odobrila v skladu s shemo za preverjanje, da se zagotovi zaščita blagovne znamke ZGO ‚Welsh Beef‘ in njene neoporečnosti.“ Zagotoviti zaščito znamke ZGO „Welsh Beef“ in njene neoporečnosti z ustreznim nadzorom in spremljanjem. Vstavi se: „Klavnice in predelovalni obrati, upravičeni do odobritve organizacije HCC v skladu s shemo za preverjanje, niso omejeni na opredeljeno geografsko območje – Wales.“ Za jasnejšo opredelitev proizvoda z ZGO „Welsh Beef“. Vstavi se: „Govedo je v klavnici zaklano in razkosano v skladu s priznanimi industrijskimi specifikacijami, zakonskimi zahtevami ali zahtevami kupca.“ Za jasnejšo opredelitev proizvoda z ZGO „Welsh Beef“. Prejšnja specifikacija za razkosanje klavnega trupa je dovoljevala le specifikacijo Komisije za meso in živino, kar je veljalo za preveč omejevalno. Vstavi se: „Vsi kosi morajo biti z ustreznimi oznakami opredeljeni kot ‚Welsh Beef‘ (glej oddelek 4.8).“ Zagotoviti, da so kosi proizvoda „Welsh Beef“ označeni v skladu z ZGO.

3.4 Povezava:

Sprememba Obrazložitev Vstavi se: „Prevladujoči uporabljeni pasmi sta bili domorodna waleška črna pasma (Welsh Black) in Hereford.“ „Waleška govedina ima posebne značilnosti zaradi tradicionalnih pasem, ki ostajata temelj waleške govedoreje.“ Poudariti, da se proizvod z ZGO „Welsh Beef“ pridobiva iz tradicionalnih waleških pasem.

3.5 Označevanje:

Sprememba Obrazložitev Vstavi se: „Geografska označba ‚Welsh Beef‘ mora biti na trupih ter delih in kosih trupa v povezavi z registrirano blagovno znamko HCC za ‚Welsh Beef‘ in označbo ZGO.“ Zagotoviti ustrezno označevanje delov in kosov trupa ter neoporečnost ZGO „Welsh Beef“ in blagovne znamke. Vstavi se: „Podrobna navodila o označevanju zagotovi organizacija HCC. Sistemi označevanja so sestavni del inšpekcij v okviru sheme organizacije HCC za preverjanje.“ Zagotoviti, da vse klavnice in mesnopredelovalni obrati vedo, kje lahko dobijo navodila za označevanje, in zagotoviti, da ZGO ni napačno prikazana.

ENOTNI DOKUMENT

UREDBA SVETA (ES) št. 510/2006

„WELSH BEEF“

ES št.: UK-ZGO-0105-0057-16.04.2007

ZGO ( X ) ZOP ( )

1. Ime:

„Welsh Beef“

2. Država članica ali tretja država:

Združeno kraljestvo

3. Opis kmetijskega proizvoda ali živila:

3.1 Vrsta proizvoda:

Skupina 1.1 – Sveže meso in drobovina

Opis proizvoda, za katerega se uporablja ime iz točke 1

Waleška govedina je ime za trupe ali kose mesa iz goveda najboljše kakovosti (goveda, ki ni kotilo), ki se je skotilo in vzredilo v Walesu. Cilj rejcev waleškega goveda je doseči ciljno razvrščanje klavnih trupov v razred telesne zgradbe R ali višje ter v razred zamaščenosti 4L ali manj. Glej spodnjo preglednico.

Ciljna klasifikacijska lestvica EUROP za razvrščanje trupov za waleško govedino

Razred zamaščenosti 1 2 3 4L 4H 5L 5H Telesna zgradba E x x x x U + x x x x – U x x x x R x x x x O + – O P + – P x prikazuje ciljno razvrščanje trupov za waleško govedino.

V preteklosti sta bili tradicionalni pasmi goveda v Walesu predvsem waleška črna pasma (Welsh Black) in Hereford. Ti pasmi sta danes še vedno temelj waleške govedoreje. Waleška govedina se pridobiva iz tradicionalnih waleških pasem in teh pasem, križanih med seboj ali z drugimi priznanimi pasmami.

Govedo, ki še ni kotilo, se zakolje v starosti od 24 do 48 mesecev.

Govedo je zaklano in predelano v klavnicah/predelovalnih obratih, odobrenih v skladu s shemo organizacije Hybu Cig Cymru – Meat Promotion Wales (HCC) za preverjanje, da se zagotovi zaščita blagovne znamke ZGO „Welsh Beef“ in njene neoporečnosti. S to shemo se zagotavlja, da govedina z zaščitnim znakom „Welsh Beef“ izpolnjuje specifikacije. Vse klavnice in predelovalni obrati, ki želijo uporabljati označbo „Welsh Beef“, morajo nadzornemu organu, ki ga je imenovala organizacija HCC, na letni ravni dokazati, da govedina izpolnjuje specifikacije ZGO in da obrat deluje v skladu s smernicami za najboljšo prakso. Organizacija HCC izvaja tudi naključne kontrole za preverjanje odobritve klavnice/predelovalnega obrata in uporabe dovoljenja za blagovno znamko ZGO „Welsh Beef“.

Po zakolu in razkosavanju se govedina lahko prodaja kot cel trup, kot cela polovica, kot deli polovice (zadnja četrt, sprednja četrt goveda) ali kot kosi govedine (vključno z mleto govedino).

Pri prečnem prerezu je meso goveda v celoti vzbočeno, mišično tkivo je dobro razvito, hrbet je širok in robat, pleče pa lepo zaokroženo. Dobro razvite mišice temno rdeče barve, ki jih pokriva maščoba rumenkasto bele barve, so čvrste na otip ter imajo rahlo in enakomerno strukturo. Meso je po navadi dobro marmorirano.

3.2 Surovine:

—

3.3 Krma (samo za proizvode živalskega izvora):

Govedo se ekstenzivno redi na pašnikih znotraj geografskega območja v skladu s tradicionalnimi waleškimi praksami govedoreje.

Kadar se ob paši doda še krma, mora biti ta po možnosti pridelana znotraj geografskega območja.

3.4 Posebni proizvodni postopki, ki jih je treba izvajati na opredeljenem geografskem območju:

Vsak rejec skrbi za svojo čredo goveda, ki se ekstenzivno redi na naravnih pašnikih. Živali se kot mrtva teža prodajajo klavnicam ali na živinskem trgu. Meso mora biti pridobljeno iz goveda, ki se je skotilo in vzredilo v Walesu ter je bilo zaklano/predelano v klavnicah/predelovalnih obratih, ki jih je organizacija HCC odobrila v skladu s shemo za preverjanje. Govedo je v klavnici zaklano in razkosano v skladu s priznanimi industrijskimi specifikacijami, zakonskimi zahtevami ali zahtevami kupca.

Klavnice in predelovalni obrati, upravičeni do odobritve organizacije HCC v skladu s shemo za preverjanje, niso omejeni na opredeljeno geografsko območje – Wales.

Na vseh stopnjah proizvodnega procesa se hranijo evidence za zagotavljanje sledljivosti proizvoda. V klavnicah se evidentirajo klavna številka, datum zakola, podrobnosti o razvrstitvi in teža ohlajenega trupa. Ti podatki se na oznaki priložijo trupu in jih HCC lahko preveri.

3.5 Posebna pravila za rezanje, ribanje, pakiranje itd.:

Se ne uporablja.

3.6 Posebna pravila za označevanje:

Geografska označba „Welsh Beef“ mora biti na trupih ter delih in kosih trupa v povezavi z registrirano blagovno znamko HCC za „Welsh Beef“ in označbo ZGO.

4. Jedrnata opredelitev geografskega območja:

Celotno območje Walesa.

5. Povezava z geografskim območjem:

5.1 Posebnost geografskega območja:

O waleški govedoreji so zaradi njene pomembnosti obširno pisali že Kelti, Rimljani in Normani, o njej pa se piše še danes. Hewitt je v delih „The Drovers’ Roads of Wales“ in „Medieval Wales“ navedel številne zgodovinske reference na govedorejo v Walesu.

Posebnost waleške govedine je, da se govedo pase na številnih naravnih pašnikih v Walesu, na katerih trava hitro raste zaradi vlažnega in milega waleškega podnebja in topografije.

Wales obdaja 1 200 kilometrov obale, v notranjosti pa se razteza prostrana in razgibana pokrajina, v kateri se izmenjujejo gore, griči, doline in jezera. Wales je idealen naravni pašnik zaradi značilne velike količine padavin na tem območju. Ta širna smaragdna preproga, ki jo spletajo bujna zelena trava, resje in avtohtona dišeča divja zelišča, prispeva k značilnemu okusu waleške govedine.

5.2 Posebnost proizvoda:

Zaščitni znak „Welsh Beef“ lahko dobi le meso goveda, ki se je skotilo in vzredilo v Walesu, kar neposredno povezuje proizvod in geografsko območje, na katerem se proizvaja.

Da bi potrošniku zagotovili skladno kakovost, mora biti uporabljeno govedo najvišje kakovosti (govedo, ki še ni kotilo), ki se zakolje v starosti od 24 do 48 mesecev. Cilj rejcev waleškega goveda je doseči ciljno razvrščanje klavnih trupov v razred telesne zgradbe R ali višje in v razred zamaščenosti 4L ali manj.

Waleška govedina ima posebne značilnosti zaradi tradicionalnih pasem, ki ostajata temelj waleške govedoreje in iz katerih waleška govedina izhaja.

Meso je treba pridobiti iz goveda, ki je bilo zaklano/predelano v odobrenih klavnicah/predelovalnih obratih. Govedo je v klavnici zaklano in razkosano v skladu s priznanimi industrijskimi specifikacijami, zakonskimi zahtevami ali zahtevami kupca.

5.3 Vzročna zveza med geografskim območjem in kakovostjo ali značilnostmi proizvoda (za ZOP) ali posebno kakovostjo, slovesom ali drugo značilnostjo proizvoda (za ZGO):

„Welsh Beef“ ima številne konkurenčne proizvodne prednosti. Tradicionalne pasme se redijo v idealnem okolju, pri čemer se uporabljajo preverjene in preskušene tradicionalne tehnike kmetovanja, ki jih dopolnjujejo sodobne vzrejne metode. To daje waleški govedini edinstven značaj in posebnost.

Edinstvene veščine živinorejskih praks in upravljanja travinja, zlasti na majhnih družinskih kmetijah, ki so za rejo goveda najboljše kakovosti izkoriščale prednosti naravne pokrajine, so se po Walesu prenašale iz leta v leto, iz roda v rod. S požrtvovalnim in trdim delom so se skozi stoletja učinkovito in do okolja prijazno dosledno zagotavljali visoki standardi kakovostne proizvodnje, ki so sočasno oblikovali pokrajino, kulturo in identiteto Walesa.

Kmetije v regiji so običajno družinske kmetije, na katerih redijo ovce in govedo. Posestva v Walesu so v povprečju manjša kot v Združenem kraljestvu na splošno. Manjša povprečna velikost posestva se izraža v manjši velikosti čred goveda in strukturi delovne sile. Veščine waleških živinorejcev so se prenašale iz roda v rod. Vsak rejec skrbi za svojo čredo govedi, ki se ekstenzivno redi na naravnih pašnikih. Živali se kot mrtva teža prodajajo klavnicam ali na živinskem trgu. Na vseh stopnjah proizvodnega procesa se hranijo evidence za zagotavljanje sledljivosti proizvoda.

Učinkovita pridelava in uporaba trave sta najpomembnejši za dobro počutje waleškega goveda. V številnih pokrajinah Walesa so pašniki posejani z resjem in avtohtonimi dišečimi divjimi zelišči, kar prispeva k posebnosti waleške govedine. Veščine upravljanja travinja med waleškimi kmeti so znane po vsem svetu, waleški kmetje pa za upravljanje travinja redno dobivajo nagrade.

SKlic na objavo specifikacije:

Člen 5(7) Uredbe (ES) št. 510/2006

http://www.defra.gov.uk/foodfarm/food/industry/regional/foodname/products/documents/welsh-beef.pdf

(1) UL L 93, 31.3.2006, str. 12.